অশোক কুমার
তৎকালীন বেঙ্গল প্রেসিডেন্সির (বর্তমানে বিহার) ভাগলপুরে কুমুদলাল নামে জন্মগ্রহণ করেন। বাবা কুঞ্জলাল গঙ্গোপাধ্যায় পেশায় আইনজীবী ছিলেন ও মা গৌরী দেবী গৃহিণী ছিলেন। চার ভাইবোনের মধ্যে কুমুদলাল জ্যেষ্ঠ ছিলেন। তাঁর চেয়ে কয়েক বছরের ছোট একমাত্র বোন সতী দেবী খুবই অল্প বয়সে শশধর মুখোপাধ্যায়ের সাথে পরিণয়সূত্রে আবদ্ধ হয়েছিলেন ও বৃহৎ চলচ্চিত্র পরিবারের সদস্য হন। প্রায় চৌদ্দ বছরের ছোট কল্যাণ (অণুপ কুমার) ও সর্বকনিষ্ঠ আভাস (কিশোর কুমার) হিন্দি চলচ্চিত্রের সফলতম নেপথ্য কণ্ঠশিল্পী ছিলেন। তন্মধ্যে, ভ্রাতৃত্রয়ের মধ্যে অশোক কুমার নিজেকে ভিন্ন ধাঁচে গড়েছিলেন। ১৯৮৭ সালের ১৩ অক্টোবর তারিখে সর্বকনিষ্ঠ কিশোর কুমারের মৃত্যুর পর তিনি নিজের জন্মদিনের উৎসব আয়োজন পরবর্তীকালে বাদ দিয়েছিলেন।
অসিত কুমার হালদার
১৮৯০ সালে জোড়াসাঁকোতে জন্মগ্রহণ করেন অসিত কুমার হালদার। তাঁর দিদিমা রবীন্দ্রনাথ ঠাকুরের বোন ছিলেন, ফলে তিনি সম্পর্কে রবীন্দ্রনাথ ঠাকুরের প্রপৌত্র তাঁর পিতামহ রাখালদাস হালদার এবং তাঁর পিতা সুকুমার হালদার উভয়ই পেইন্টিং শিল্পী ছিলেন। তিনি ১৪ বছর বয়সে তাঁর পড়াশোনা শুরু করেন। তাঁর শিক্ষা শুরু হয় কলকাতায় গভর্নমেন্ট স্কুল অফ আর্ট'য়ে  ১৯০৪ সালে। ১৯০৫ সালে দুই বিখ্যাত বাঙালি শিল্পী জাদু পল এবং বাককেশ্বর পাল'য়ের কাছ থেকে চিত্রকলা শিখেছেন এবং তিনি লিওনার্ড জেনিংসের কাছ থেকেও চিত্রকলা শিখেছিলেন।